Document ID: 31977R0586

ΚΑΝΟΝΙΣΜΟΣ (ΕΟΚ) αριθ. 586/77 ΤΗΣ ΕΠΙΤΡΟΠΗΣ της 18ης Μαρτίου 1977 περί καθορισμού των λεπτομερειών εφαρμογής των εισφορών στον τομέα του βοείου κρέατος και τροποποιήσεως του κανονισμού (ΕΟΚ) αριθ. 950/68 περί του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2), και ιδίως το άρθρο 10 παράγραφος 5, το άρθρο 11 παράγραφος 5, το άρθρο 12 παράγραφος 7 και το άρθρο 25,
Εκτιμώντας:
ότι η ουσιαστική τροποποίηση της κοινής οργανώσεως αγοράς στον τομέα του βοείου κρέατος, που εισήχθη από τον κανονισμό (ΕΟΚ) αριθ. 425/77, καθιστά αναγκαία την προσαρμογή της μεθόδου καθορισμού των εισφορών-
ότι δυνάμει του άρθρου 10 του κανονισμού (ΕΟΚ) αριθ. 805/68 καθορίζεται εισφορά βάσεως κατά την εισαγωγή βοοειδών, που υπολογίζεται με βάση την τιμή προσφοράς "ελεύθερο στα σύνορα" της Κοινότητος και ορίζεται σε συνάρτηση προς τις πλέον αντιπροσωπευτικές δυνατότητες αγοράς, όσον αφορά την ποιότητα και την ποσότητα- ότι η τιμή αυτή είναι προσδιοριστική για τον καθορισμό της εισφοράς- ότι πρέπει ως εκ τούτου, να προσδιορισθεί η μέθοδος υπολογισμού-
ότι πρέπει να προσαρμόζονται οι τιμές προσφοράς, αφ' ενός λαμβανομένης υπόψη της υφισταμένης διαφοράς τιμών, κατά την διάρκεια περιόδου αναφοράς μεταξύ της τιμής κάθε κατηγορίας και της τιμής που διαπιστώνεται για τα βοοειδή στις αντιπροσωπευτικές αγορές της Κοινότητος και αφ' ετέρου πολλαπλασιαζομένων των διαφόρων τρόπων παρουσιάσεως των κρεάτων με αντίστοιχους συντελεστές-
ότι επί πλέον είναι απαραίτητο να λαμβάνονται υπόψη, για τα βοοειδή, οι εισαγωγές κάθε κατηγορίας σε σχέση προς το σύνολο των κατηγοριών και για τα κρέατα, οι εισαγωγές κάθε τρόπου παρουσιάσεως σε σχέση προς το σύνολο των τρόπων παρουσιάσεως αφ' ενός, καθώς και η αντίστοιχη σημασία των εισαγωγών ζώντων βοοειδών που προορίζονται για σφαγή και νωπών ή διατηρημένων δι' απλής ψύξεως κρεάτων κατά τη διάρκεια περιόδου αναφοράς αφ' ετέρου- ότι εν τούτοις, πρέπει να λαμβάνεται υπόψη η τελευταία διαθέσιμη τιμή αν η τιμή προσφοράς για μία ή περισσότερες κατηγορίες ζώων ή τρόπων παρουσιάσεως δεν δύναται να διαπιστωθεί
ότι οι συντελεστές που αναφέρονται στο άρθρο 10 παράγραφος 4, του κανονισμού (ΕΟΚ) αριθ. 805/68 πρέπει να εκφράζουν τη σχέση αξίας μεταξύ του βοείου κρέατος και των ζώντων βοοειδών-
ότι δυνάμει του άρθρου 11 του κανονισμού (ΕΟΚ) αριθ. 805/68 προσδιορίζεται εισφορά βάσεως κατά την εισαγωγή των κατεψυγμένων κρεάτων, που αναγράφονται στο παράρτημα, τμήμα β) του κανονισμού αυτού που υπολογίζεται με βάση την τιμή προσφοράς "ελεύθερο στα σύνορα"- ότι η τιμή αυτή είναι προσδιοριστική για τον καθορισμό της εισφοράς- ότι πρέπει, ως εκ τούτου, να προσδιορισθεί η μέθοδος υπολογισμού-
ότι η εισφορά για τα λοιπά εν λόγω κρέατα προκύπτει από την εισφορά για τα ανωτέρω αναφερόμενα κρέατα, βάσει συντελεστών που εκφράζουν τη σχέση της υφισταμένης αξίας μεταξύ των διαφόρων προϊόντων-
ότι προς αποφυγήν πολύ συχνών τροποποιήσεων της εισφοράς βάσεως πρέπει να προβλέπεται περιθώριο, μέσα στο οποίο οι διακυμάνσεις της τιμής προσφοράς "ελεύθερο στα σύνορα" δεν επιφέρουν τροποποίηση της εισφοράς-
ότι ορισμένες κατηγορίες ζώντων βοοειδών ή ορισμένοι τρόποι παρουσιάσεως νωπών διατηρημένων δι' απλής ψύξεως κρεάτων αποτελούν πολύ μικρό μέρος του εμπορίου- ότι πρέπει, ως εκ τούτου, να μη λαμβάνονται υπόψη οι τιμές προσφοράς αυτών των κατηγοριών ή τρόπων παρουσιάσεως-
ότι κατά τον υπολογισμό της τιμής προσφοράς "ελεύθερο στα σύνορα" της Κοινότητος, λαμβάνονται κατ' αρχήν, υπόψη όλες οι πραγματοποιηθείσες από τρίτες χώρες προσφορές "ελεύθερο στα σύνορα" της Κοινότητος- ότι όταν βάσει των πληροφοριών που διαθέτει η Επιτροπή είναι προφανές ότι ορισμένες προσφορές δεν ανταποκρίνονται στις πραγματικές δυνατότητες αγοράς ή δεν είναι αντιπροσωπευτικές της πραγματικής τάσεως των τιμών ή ακόμη δεν αναφέρονται στις αντιπροσωπευτικές ποσότητες, οι προσφορές αυτές πρέπει ν' αποφεύγονται-
ότι είναι απαραίτητο να καθορίζεται η περίοδος κατά τη διάρκεια της οποίας διαπιστώνονται οι τιμές προσφοράς "ελεύθερο στα σύνορα" καθώς και η ημερομηνία καθορισμού των εισφορών-
ότι ο ορισμός των εμπροσθίων τεταρτημορίων με περισσότερες από 10 πλευρές θα πρέπει να τροποποιηθεί- ότι επί πλέον, κρίνεται απαραίτητο να καθορισθούν τα προϊόντα που υπάγονται στη διάκριση 16.02 Β III β) 1 αα), τα οποία υπόκεινται σε εισφορά- ότι επομένως, πρέπει να τροποποιηθεί το τμήμα του Κοινού Δασμολογίου που είναι προσαρτημένο στον κανονισμό (ΕΟΚ) αριθ. 950/68(3) όπως τροποποιήθηκε τελευταία από τον κανονισμό (ΕΟΚ) αριθ. 425/77-
ότι πρέπει να καταργηθεί ο κανονισμός (ΕΟΚ) αριθ. 218/73 της Επιτροπής της 29ης Ιανουαρίου 1973 περί του υπολογισμού της τιμής κατά την εισαγωγή και της ειδικής τιμής κατά την εισαγωγή για τους μόσχους και τα χονδρά βοοειδή(4), όπως τροποποιήθηκε από τον κανονισμό (ΕΟΚ) αριθ. 532/76(5), ο κανονισμός (ΕΟΚ) αριθ. 2249/73 της Επιτροπής της 17ης Αυγούστου 1973 περί καθορισμού των συντελεστών που χρησιμοποιούνται για τον υπολογισμό της εισφοράς και ορισμένων ορισμών κρεάτων, πλην του κατεψυγμένου κρέατος(6), καθώς και ο κανονισμός (ΕΟΚ) αριθ. 2260/73 της 17ης Αυγούστου 1973 περί προσδιορισμού των στοιχείων υπολογισμού της εισφοράς για ορισμένα κατεψυγμένα κρέατα(7), όπως τροποποιήθηκε από τον κανονισμό (ΕΟΚ) αριθ. 1160/74(8)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ΤΙΤΛΟΣ I Καθεστώς εφαρμοζόμενο στα ζώντα βοοειδή και στα βόεια κρέατα, πλην των κατεψυγμένων κρεάτων
Άρθρο 1
Η τιμή προσφοράς "ελεύθερο στα σύνορα" της Κοινότητος, που αναφέρεται στο άρθρο 10 παράγραφος 2 του κανονισμού (ΕΟΚ) αριθ. 805/68, υπολογίζεται βάσει των τιμών προσφοράς "ελεύθερο στα σύνορα" της Κοινότητος, που καθορίστηκαν για τα προϊόντα κάθε μίας από τις κατηγορίες και τρόπους παρουσιάσεως που προβλέπονται στο άρθρο 2 και σύμφωνα με τις λεπτομέρειες που αναφέρονται στον παρόντα κανονισμό.
Άρθρο 2
1. Οι τιμές προσφοράς "ελεύθερο στα σύνορα" καθορίζονται για τα ζώα των ακολούθων κατηγοριών:
α) αγελάδες,
β) άλλα χονδρά βοοειδή.
2. Οι τιμές προσφοράς "ελεύθερο στα σύνορα" καθορίζονται για τα νωπά ή διατηρημένα δι' απλής ψύξεως κρέατα των ακολούθων τρόπων παρουσιάσεως:
α) ολόκληρα σφάγια, ημιμόρια σφάγιου, ή τεταρτημόρια αποκαλούμενα αλληλοσυμπληρούμενα,
β) εμπρόσθια τεταρτημόρια κεχωρισμένα,
γ) οπίσθια τεταρτημόρια κεχωρισμένα.
Άρθρο 3
1. Η τιμή προσφοράς "ελεύθερο στα σύνορα" της Κοινότητος ισούται με το σταθμισμένο μέσο όρο μιας μέσης τιμής για τα βοοειδή, που αναφέρονται στο άρθρο 2 παράγραφος 1 και μιας μέσης τιμής για τα κρέατα, που αναφέρονται στην παράγραφο 2 του ιδίου άρθρου.
2. Η μέση τιμή για τα βοοειδή υπολογίζεται πολλαπλασιάζοντας:
α) τον αριθμητικό μέσο όρο των τιμών προσφοράς κάθε κατηγορίας βοοειδών που αναφέρονται στο άρθρο 2 παράγραφος 1, επί ένα συντελεστή, που εκφράζει τη σχέση της τιμής μεταξύ κάθε μιας των κατηγοριών αυτών και της διαπιστουμένης τιμής στις αντιπροσωπευτικές αγορές σύμφωνα με το άρθρο 12 παράγραφος 6 του κανονισμού (ΕΟΚ) αριθ. 805/68-
β) τον αριθμητικό μέσο όρο των τιμών προσφοράς κάθε τρόπου παρουσιάσεως κρεάτων που αναφέρονται στο άρθρο 2 παράγραφος 2 επί τους αντιστοίχους συντελεστές που καθορίζονται στο παράρτημα I.
3. Στην περίπτωση που δεν δύναται να διαπιστωθεί τιμή προσφοράς "ελεύθερο στα σύνορα" για μία ή περισσότερες κατηγορίες βοοειδών ή τρόπων παρουσιάσεως κρεάτων, λαμβάνεται υπόψη η τελευταία διαθέσιμη τιμή για τον υπολογισμό της μέσης τιμής που αναφέρεται στην παράγραφο 2 και της τιμής προσφοράς "ελεύθερο στα σύνορα" της Κοινότητος.
Άρθρο 4
Όταν η τιμή προσφοράς "ελεύθερο στα σύνορα" της Κοινότητος διαφέρει τουλάχιστο κατά 0,50 της λογιστικής μονάδος ανά 100 χιλιόγραμμα ζώντος βάρους από την τιμή που ελήφθη υπόψη προγενέστερα για τον υπολογισμό της εισφοράς, διατηρείται η τελευταία αυτή τιμή.
Άρθρο 5
Οι συντελεστές που αναφέρονται στο άρθρο 10 παράγραφος 4 του κανονισμού (ΕΟΚ) αριθ. 805/68 καθορίζονται στο παράρτημα I.
ΤΙΤΛΟΣ II Καθεστώς εφαρμοζόμενο στα κατεψυγμένα βόεια κρέατα
Άρθρο 6
Για τα κατεψυγμένα κρέατα της διακρίσεως 02.01 Α II β) 1 του παραρτήματος, τμήμα β) του κανονισμού (ΕΟΚ) αριθ. 805/68:
α) ο συντελεστής που αναφέρεται στο άρθρο II παράγραφος 2 υπό α) του εν λόγω κανονισμού ισούται με 1,69-
β) το κατ' αποκοπή ποσό που αναφέρεται στο άρθρο 11 παράγραφος 2 υπό β) του εν λόγω κανονισμού ισούται με 5,5 λογιστικές μονάδες ανά 100 χιλιόγραμμα.
Άρθρο 7
Όταν η τιμή προσφοράς "ελεύθερο στα σύνορα" της Κοινότητος για το κατεψυγμένο κρέας διαφέρει τουλάχιστον κατά μία λογιστική μονάδα, ανά 100 χιλιόγραμμα, από την τιμή που ελήφθη υπόψη προγενέστερα για τον υπολογισμό της εισφοράς, τότε διατηρείται η τελευταία αυτή τιμή.
Άρθρο 8
Οι συντελεστές που αναφέρονται στο άρθρο 11 παράγραφος 4 του κανονισμού (ΕΟΚ) αριθ. 805/68 καθορίζονται στο παράρτημα II.
ΤΙΤΛΟΣ III Γενικές Διατάξεις
Άρθρο 9
1. Για την εφαρμογή των εισφορών, θεωρούνται ως:
α) ολόκληρον σφάγιον βοοειδών, κατά την έννοια της διακρίσεως 02.01 Α II, το ολόκληρο σώμα του εσφαγμένου ζώου, όπως τούτο εμφανίζεται μετά τας εργασίας αφαιματώσεως, απεντερώσεως και εκδοράς, παρουσιαζομένου μετά ή άνευ της κεφαλής, μετά ή άνευ των ποδών και μετά ή άνευ των λοιπών παραπροϊόντων. Όταν τα σφάγια παρουσιάζονται άνευ της κεφαλής, η τελευταία αύτη πρέπει να είναι αποκεκομμένη εκ του σφαγίου εις το ύψος της ατλαντοϊνιακής αρθρώσεως. Όταν παρουσιάζονται άνευ των ποδών, ούτοι πρέπει να είναι αποκεκομμένοι εις το ύψος της καρπο-μετακαρπίου ή ταρσο-μετακαρπίου αρθρώσεως- θεωρείται ωσαύτως ως σφάγιον το εμπρόσθιον μέρος τούτου μεθ' απάντων των οστών καθώς και του τραχήλου και των ωμοπλατών μετά περισσοτέρων όμως των δέκα ζευγών πλευρών-
β) ημιμόριον σφαγίου βοοειδών, κατά την έννοιαν της διακρίσεως 02.01 Α II, το εκ του τεμαχισμού του ολοκλήρου σφαγίου, συμφώνως προς συμμετρικήν τομήν η οποία διέρχεται δια μέσου εκάστου αυχενικού νωτιαίου οσφυϊκού και του ιερού οστού και δια μέσου του στέρνου και της ισχιοηβικής συμφύσεως- θεωρείται ωσαύτως ως ημιμόριον σφαγίου το εμπρόσθιον μέρος τούτου μεθ' απάντων των οστών καθώς και του τραχήλου και της ωμοπλάτης μετά περισσοτέρων όμως των δέκα πλευρών-
γ) αλληλοσυμπληρούμενο τεταρτημόριον κατά την έννοια των διακρίσεων 02.01 Α II α) 1 και 02.01 Α II β) 1, το σύνολο το οποίο αποτελείται:
- είτε εξ εμπροσθίων τεταρτημορίων μεθ' απάντων των οστών καθώς και του τραχήλου και της ωμοπλάτης και αποκεκομμένων εις την δεκάτην πλευράν και εξ οπισθίων τεταρτημορίων μεθ' απάντων των οστών καθώς και του μικρού και της οσφυϊκής και της οπισθίας θωρακικής μοίρας και αποκεκομμένων εις την τρίτην πλευρά-
- είτε εξ εμπροσθίων τεταρτημορίων μεθ' απάντων των οστών καθώς και του τραχήλου της ωμοπλάτης αποκεκομμένων εις την πέμπτην πλευράν μεθ' ολοκλήρου της συνεχομένης κάτω θωρακικής μοίρας- μετά του στέρνου, και εξ οπισθίων τεταρτημορίων, μεθ' απάντων των οστών καθώς και του μηρού και της οσφυϊκής και οπισθίας θωρακικής μοίρας και αποκεκομμένων εις την ογδόην τεμαχισμένην πλευράν-
Τα εμπρόσθια και τα οπίσθια τεταρτημόρια, τα οποία αποτελούν το αλληλοσυμπληρούμενο τεταρτημόριο, πρέπει να παρουσιάζονται προς τελωνισμόν ταυτοχρόνως και εις ίσον αριθμόν, το δε συνολικόν βάρος των εμπροσθίων τεταρτημορίων πρέπει να είναι ίσο με εκείνο των οπισθίων τεταρτημορίων με ανώτατο όριο ανοχής 5%-
δ) εμπρόσθιον τεταρτημόριον μη κεχωρισμένον, κατά την έννοια των διακρίσεων 02.01 Α II α) 2 και 02.01 Α II β) 2, το εμπρόσθιο μέρος του ημισφαγίου, μεθ' απάντων των οστών καθώς και του τραχήλου και των ωμοπλατών, μετά τεσσάρων ζευγών πλευρών το ελάχιστον και δέκα ζευγών το μέγιστον (τα τέσσερα πρώτα ζεύγη πρέπει να είναι ολόκληρα, τα λοιπά δύνανται να είναι τεμαχισμένα) μετά ή άνευ των κοιλιακών τοιχωμάτων-
ε) εμπρόσθιον τεταρτημόριον κεχωρισμένον, κατά την έννοια των διακρίσεων 02.01 Α II α) 2 και 02.01 Α II β) 2, το εμπρόσθιο μέρος του ημιμορίου σφαγίου μεθ' απάντων των οστών καθώς και του τραχήλου και της ωμοπλάτης μετά τεσσάρων πλευρών το ελάχιστον και δέκα πλευρών το μέγιστον (αι τέσσαρες πρώται πλευραί πρέπει να είναι ολόκληροι, αι δε λοιπαί δύνανται να είναι τεμαχισμέναι) μετά ή άνευ των κοιλιακών τοιχωμάτων-
ζ) οπίσθιον τεταρτημόριον μη κεχωρισμένον, κατά την έννοια των διακρίσεων 02.01 Α II α) 3 και 02.01 Α II β) 3 το οπίσθιο μέρος του σφαγίου, μεθ' απάντων των οστών καθώς και των μηρών και των οσφυϊκών και οπισθίων θωρακικών μοιρών μετά τριών ζευγών πλευρών το ελάχιστον, ολοκλήρων ή τεμαχισμένων μετά ή άνευ του ταρσού και μετά ή άνευ των κοιλιακών τοιχωμάτων-
η) οπίσθιον τεταρτημόριον κεχωρισμένον κατά την έννοια των διακρίσεων 02.01 Α II α) 3 και 02.01 Α II β) 3 το οπίσθιο μέρος του ημιμορίου σφαγίου μεθ' απάντων των οστών καθώς και του μηρού και της οσφυϊκής και οπισθίας θωρακικής μοίρας, μετά τριών ολοκλήρων ή τεμαχισμένων πλευρών μετά ή άνευ του ταρσού και μετά ή άνευ των κοιλιακών τοιχωμάτων-
θ) τεμάχια εμπροσθίων τεταρτημορίων, αποκαλούμενα αυστραλιανά, κατά την έννοιαν της διακρίσεως 02.01 Α II β) 4 ββ) 22, τα ραχιαία μέρη του εμπροσθίου, τεταρτημορίου συμπεριλαμβανομένου και του ανωτέρου μέρους της ωμοπλάτης, τα οποία λαμβάνονται εξ ενός εμπροσθίου τεταρτημορίου μετά τεσσάρων πλευρών το ελάχιστον και δέκα πλευρών το μέγιστον δια τομής ευθείας ακολουθούσης εν επίπεδον το οποίον διέρχεται από το σημείον ενώσεως της πρώτης πλευράς με το πρώτον τμήμα του οστού του στέρνου εις το σημείον προσφύσεως του διαφράγματος το οποίον ευρίσκεται εις την δεκάτην πλευρά-
ι) στηθαίον - τεμάχιον αποκαλούμενο αυστραλιανόν, κατά την έννοια της διακρίσεως 02.01 Α II β) 4 ββ) 22, το κατώτερον μέρος του εμπροσθίου τεταρτημορίου, περιλαμβάνοντος το άκρον του στήθους, το μέσον του στήθους και τον χόνδρον-
κ) έτερα παρασκευάσματα και κονσέρβαι κρεάτων ή παραπροϊόντων σφαγίων, περιέχοντα κρέας ή παραπροϊόντα σφαγίων βοοειδών, μη εψημένα, κατά την έννοια της διακρίσεως 16.02 Β III β) 1 αα), τα προϊόντα τα οποία δεν υπέστησαν θερμική επεξεργασία ή τα οποία υπέστησαν ανεπαρκή θερμικήν επεξεργασίαν προκειμένου να διασφαλισθεί η πήξις των πρωτεϊνών των κρεάτων εις το σύνολον του προϊόντος και τα οποία ως εκ του γεγονότος τούτου, παρουσιάζουν ίχνη ροδόχρου υγρού επί της επιφανείας κοπής, όταν κόπτονται κατά τομήν διερχομένην από το πλέον παχύ μέρος.
2. Για τον προσδιορισμόν του αριθμού των ολοκλήρων ή τεμαχισμένων πλευρών, λαμβάνονται υπόψη μόνον αι συνεχιζόμεναι μετά της σπονδυλικής στήλης ολόκληραι ή κεκομμέναι πλευραί.
Άρθρο 10
1. Οι τιμές προσφοράς "ελεύθερο στα σύνορα" που προσδιορίζονται κατά τα άρθρα 10 και 11 του κανονισμού (ΕΟΚ) αριθ. 805/68 προκύπτουν ιδίως:
α) από τις τιμές που αναγράφονται στα τελωνειακά έγγραφα που συνοδεύουν τα εισαγόμενα προϊόντα προελεύσεως τρίτων χωρών-
β) από άλλες πληροφορίες σχετικά με τις τιμές κατά την εξαγωγή που εφαρμόζονται από τις τρίτες χώρες.
2. Δεν λαμβάνονται υπόψη:
α) οι τιμές προσφοράς που δεν ανταποκρίνονται στις πραγματικές δυνατότητες αγοράς-
β) οι τιμές προσφοράς που αναφέρονται σε μη αντιπροσωπευτικές ποσότητες-
γ) οι τιμές για τις οποίες η εξέλιξη των τιμών γενικά ή οι υπάρχουσες πληροφορίες επιτρέπουν στην Επιτροπή να τις θεωρεί ως μη αντιπροσωπευτικές της πραγματικής τάσεως των τιμών της χώρας προελεύσεως.
Άρθρο 11
Η περίοδος που αναφέρεται στο άρθρο 10 παράγραφος 2, εδάφιο δεύτερο και στο άρθρο 11 παράγραφος 3 του κανονισμού (ΕΟΚ) αριθ. 805/68 είναι η περίοδος που διαρκεί από την 21η του προηγουμένου μηνός μέχρι την 20ή του μηνός κατά τη διάρκεια του οποίου προσδιορίζεται η εισφορά βάσεως.
Άρθρο 12
1. Οι εισφορές που αναφέρονται στο άρθρο 12 του κανονισμού (ΕΟΚ) αριθ. 805/68 καθορίζονται προ της 27ης κάθε μηνός και εφαρμόζονται από την πρώτη Δευτέρα του επομένου μηνός. Πάντως, όσον αφορά τον πρώτο καθορισμό, οι εισφορές αυτές εφαρμόζονται από την 1η Απριλίου 1977.
2. Οι εφαρμοζόμενες εισφορές τροποποιούνται κατά το διάστημα μεταξύ δύο καθορισμών, σε περίπτωση τροποποιήσεως της εισφοράς βάσεως ή σε συνάρτηση προς τις διακυμάνσεις των τιμών, που διαπιστώνονται στις αντιπροσωπευτικές αγορές της Κοινότητος, που αναφέρονται στο άρθρο 12 του κανονισμού (ΕΟΚ) αριθ. 805/68.
Άρθρο 13
Τα Κράτη μέλη ανακοινώνουν στην Επιτροπή την 1η, 11η και την 21η κάθε μηνός, τηλετυπικώς, τα στοιχεία τιμών, που αναφέρονται στο άρθρο 10, ανά τρίτη χώρα προελεύσεως και τα οποία περιήλθαν εις γνώση τους κατά τη διάρκεια της περιόδου των δέκα ημερών πριν από την ημέρα ανακοινώσεως αναγράφοντας κυρίως την κατηγορία των ζώων ή τον τρόπο παρουσιάσεως των κρεάτων, την ποσότητα που εισήχθη, καθώς επίσης, αν είναι δυνατό, την ποιότητα. Η Επιτροπή προσφεύγει σε κάθε άλλη πληροφορία που διαθέτει.
Άρθρο 14
Το τμήμα του Κοινού Δασμολογίου, που είναι προσαρτημένο στον κανονισμό (ΕΟΚ) αριθ. 950/68, τροποποιείται ως ακολούθως:
1. Στο κεφάλαιο 2, η συμπληρωματική σημείωση 1 τροποποιείται ως εξής:
Α. Θεωρούνται ως:
α) ολόκληρο σφάγιο βοοειδών, κατά την έννοια της διακρίσεως Α II, το ολόκληρο σώμα του εσφαγμένου ζώου, όπως τούτο εμφανίζεται μετά τις εργασίες αφαιματώσεως, απεντερώσεως και εκδοράς, παρουσιαζόμενο μετά ή άνευ κεφαλής, μετά ή άνευ των ποδών και μετά ή άνευ των λοιπών παραπροϊόντων σφαγίου. Όταν τα σφάγια παρουσιάζονται άνευ της κεφαλής, η τελευταία αύτη πρέπει να είναι αποκεκομμένη εκ του σφαγίου εις το ύψος της ατλαντοϊνιακής αρθρώσεως. Όταν παρουσιάζονται άνευ των ποδών ούτοι πρέπει να είναι αποκεκομμένοι εις το ύψος της καρπο-μετακαρπίου ή ταρσο-μεταταρσίου αρθρώσεως. Θεωρείται ωσαύτως ως σφάγιον το εμπρόσθιον μέρος τούτου μεθ' απάντων των οστών καθώς και του τραχήλου και των ωμοπλατών μετά περισσοτέρων όμως των δέκα ζευγών πλευρών-
β) ημιμόριον σφαγίου βοοειδών, κατά την έννοια της διακρίσεως Α II, το εκ του τεμαχισμού του ολοκλήρου σφαγίου προκύπτον τμήμα του σφαγίου συμφώνως προς την συμμετρικήν τομήν η οποία διέρχεται δια μέσου εκάστου αυχενικού, νωτιαίου, οσφυϊκού σπονδύλου και του ιερού και διά μέσου του στέρνου και της ισχιοηβικής συμφύσεως. Θεωρείται ωσαύτως ως ημιμόριον σφαγίου το εμπρόσθιον μέρος τούτου μεθ' απάντων των οστών καθώς και του τραχήλου και της ωμοπλάτης μετά περισσοτέρων όμως των δέκα πλευρών.
γ) αλληλοσυμπληρούμενον τεταρτημόριον, κατά την έννοια των διακρίσεων Α II α) 1 και Α II β) 1, το σύνολο το οποίο αποτελείται:
- είτε εξ εμπροσθίων τεταρτημορίων μεθ' απάντων των οστών καθώς και του τραχήλου και της ωμοπλάτης και αποκεκομμένων εις την δεκάτην πλευράν και εξ οπισθίων τεταρτημορίων μεθ' απάντων των οστών καθώς και του μηρού και της οσφυϊκής και οπισθίας θωρακικής μοίρας και αποκεκομμένων εις την τρίτην πλευρά-
- είτε εξ εμπροσθίων τεταρτημορίων μεθ' απάντων των οστών καθώς και του τραχήλου και της ωμοπλάτης αποκεκομμένων εις την πέμπτην πλευράν μεθ' ολοκλήρου της συνεχομένης κάτω θωρακικής μοίρας μετά του στέρνου εξ οπισθίων τεταρτημορίων, μεθ' απάντων των οστών καθώς και του μηρού και της οσφυϊκής και θωρακικής μοίρας αποκεκομμένων εις την ογδόη τεμαχισμένην πλευρά.
Τα εμπρόσθια και οπίσθια τεταρτημόρια, τα οποία αποτελούν το αλληλοσυμπληρούμενον τεταρτημόριον πρέπει να παρουσιάζονται προς τελωνισμόν ταυτοχρόνως και εις ίσον αριθμόν, το δε συνολικόν βάρος των εμπροσθίων τεταρτημορίων πρέπει να είναι ίσον προς εκείνο των οπισθίων τεταρτημορίων, με ανώτατο όριο ανοχής 5%-
δ) εμπρόσθιον τεταρτημόριον μη κεχωρισμένον, κατά την έννοια των διακρίσεων Α II α) 2 και Α II β) 2, το εμπρόσθιο μέρος του ημισφαγίου, μεθ' απάντων των οστών καθώς και του τραχήλου και των ωμοπλατών μετά τεσσάρων ζευγών πλευρών τουλάχιστον και δέκα ζευγών το μέγιστον (τα τέσσερα πρώτα ζεύγη πρέπει να είναι ολόκληρα, τα λοιπά δύνανται να είναι τεμαχισμένα) μετά ή άνευ των κοιλιακών τοιχωμάτων-
ε) Εμπρόσθιον τεταρτημόριον κεχωρισμένον, κατά την έννοιαν των διακρίσεων Α II α) 2 και Α II β) 2, το εμπρόσθιον μέρος του ημιμορίου σφαγίου μεθ' απάντων των οστών καθώς και του τραχήλου και της ωμοπλάτης μετά τεσσάρων πλευρών το ελάχιστον και δέκα πλευρών το μέγιστον (αι τέσσαρες πρώται πλευραί πρέπει να είναι ολόκληροι, αι δε λοιπαί δύνανται να είναι τεμαχισμέναι), μετά ή άνευ των κοιλιακών τοιχωμάτων-
ζ) οπίσθιον τεταρτημόριον μη κεχωρισμένον, κατά την έννοια των διακρίσεων Α II α) 3 και Α II β) 3, το οπίσθιο μέρος του σφαγίου, μεθ' απάντων των οστών καθώς και των μικρών και των οσφυϊκών και οπισθίων θωρακικών μοιρών μετά τριών ζευγών πλευρών το ελάχιστον, ολοκλήρων ή τεμαχισμένων, μετά ή άνευ του ταρσού και μετά ή άνευ των κοιλιακών τοιχωμάτων-
η) οπίσθιον τεταρτημόριον κεχωρισμένον, κατά την έννοιαν των διακρίσεων Α II α) 3 και Α II β) 3, το οπίσθιο μέρος του ημιμορίου σφαγίου, μεθ' απάντων των οστών καθώς και του μηρού και της οσφυϊκής και οπισθίας θωρακικής μοίρας, μετά τριών ολοκλήρων ή τεμαχισμένων πλευρών το ελάχιστον, μετά ή άνευ του ταρσού και μετά ή άνευ των κοιλιακών τοιχωμάτων-
θ) 11. τεμάχια εμπροσθίων τεταρτημορίων, αποκαλούμενα αυστραλιανά, κατά την έννοια της διακρίσεως Α II β) 4 ββ) 22, τα ραχιαία μέρη του εμπροσθίου τεταρτημορίου συμπεριλαμβανομένου και του ανωτέρου μέρους της ωμοπλάτης τα οποία λαμβάνονται εξ ενός εμπροσθίου τεταρτημορίου μετά τεσσάρων πλευρών το ελάχιστον και δέκα πλευρών το μέγιστον δια τομής ευθείας, ακολουθούσης εν επίπεδον διερχόμενον από το σημείον ενώσεως της πρώτης πλευράς με το πρώτο τμήμα του οστού του στέρνου εις το σημείον προσφύσεως του διαφράγματος το οποίον ευρίσκεται εις την δεκάτην πλευράν-
22. στηθαίον τεμάχιον αποκαλούμενον αυστραλιανόν, κατά την έννοια της διακρίσεως Α II β) 4 ββ) 22, το κατώτερον μέρος του εμπροσθίου τεταρτημορίου περιλαμβάνοντος το άκρον του στήθους, το μέσον του στήθους και τον χόνδρον.
Β. Δια τον προσδιορισμόν του αριθμού των ολοκλήρων ή τεμαχισμένων πλευρών διαλαμβανομένων, στην παράγραφον Α, δεν λαμβάνονται υπόψη ει μη μόνον αι συνεχόμεναι μετά της σπονδυλικής στήλης ολόκληραι ή κεκομμέναι πλευραί.
2. Στο κεφάλαιο 16 προστίθεται η ακόλουθη συμπληρωματική σημείωση:
"Κατά την έννοια της διακρίσεως 16.02 Β IIIβ) 1 αα), θεωρούνται ως μη εψημένα τα προϊόντα τα οποία δεν υπέστησαν θερμικήν επεξεργασίαν ή τα οποία υπέστησαν ανεπαρκή θερμικήν επεξεργασίαν προκειμένου να διασφαλισθεί η πήξις των πρωτεϊνών των κρεάτων εις το σύνολο του προϊόντος και τα οποία, ως εκ του γεγονότος τούτου, παρουσιάζουν ίχνη ροδόχρου υγρού επί της επιφανείας κοπής, όταν κόπτονται κατά τομήν διερχομένην από το πλέον παχύ μέρος."
Άρθρο 15
Από της 31ης Μαρτίου 1977 καταργούνται οι κανονισμοί (ΕΟΚ) αριθ. 218/73, 2249/73 και 2260/73.
Άρθρο 16
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για πρώτη φορά για τον υπολογισμό των εισφορών που ισχύουν από 1ης Απριλίου 1977.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 18 Μαρτίου 1977.

Labels: 2
15
17
6